google/wiki40b huggingface dataset:
Charles Murray

The Bell Curve

The Bell Curve: Intelligence and Class Structure in American Life (1994) (ISBN 0-02-914673-9) er en kontroversiell og bestselgende bok fra 1994 som Charles Murray skrev sammen med den avdøde Harvard-professoren Richard J. Herrnstein. Dens sentrale poeng er at intelligens har større betydning enn faktorer som inntekt, arbeidsprestasjon, graviditet utenfor ekteskap og kriminalitet enn ens foreldres sosioøkonomiske status eller utdannelsesnivå. Boken argumenterte også at de med høy intelligens (den «kognitive elite») separeres fra den alminnelige befolkning med middels og lav intelligens og at dette er en farlig sosial trend.
Mye av kontroversen oppstod grunnet kapittel 13 og 14, hvor forfatterne skriver om den varige forskjellen i rase og intelligens og diskuterer implikasjonene til denne forskjellen. Forfatterne ble rapportert i den populære presse som om de argumenterte med at disse IQ-forskjellene var genetiske, selv om de ikke tar stilling til dette i boken, og skriver i introduksjonen til kapittel 13 at «The debate about whether and how much genes and environment have to do with ethnic differences remains unresolved.» Dette sitatet har på ingen måte hjulpet Murray, og den dag i dag forsøker studenter å hindre at han snakker offentlig.
Bokens tittel kommer fra den klokkeformede normaldistribusjonen til IQ-fordelingen. Normaldistribusjonen er grensedistribusjonen til en tilfeldig distribusjon til en tilfeldig størrelse som er summen av mindre, uavhengige fenomen. Meldingen i tittelen er at IQ-fordelingen er normladistribuert fordi en persons intelligens er summen av mange små tilfeldige variasjoner i genetiske og miljøfaktorer.
Kort tid etter publikasjonen samlet en rekke folk seg både for å kritisere og forsvare boken. Noen kritikere anklaget boken og dens forfattere for å støtte vitenskapelig rasisme og rasehygiene. 
Civita inviterte Murray til Norge våren 2017 og mottok kritikk. Det ble pekt på både rasisme og at Murray tente på kors da han gikk på high school. Selv sier Murray at han ikke visste at det som har blitt brukt som rituale for Ku Klux Klan kunne ha en rasistisk betydning.
Arnulf av Metz

Liv og virke

Arnulf ble født i en betydningsfull frankisk familie en gang rundt 582. Familien eide store eiendommer mellom elvene Mosel og Maas (fransk: Meuse). Som voksen ble han tilkalt merovingenes hoff hos kong Teodebert II (595–612) av Austrasia og ble sendt for tjenestegjøre dom dux (latin for «leder», senere opphavet til tittelen hertug) ved elven Schelde.
Arnulf utmerket seg ved hoffet i Austrasia under Teodebert II, både som militær leder og i den sivile administrasjonen. En tid hadde han ansvaret for seks adskilte provinser. En gang rundt 596 giftet han seg med en kvinne som senere kilder ga navnet Dode eller Doda, (født ca 584), og fikk barn med henne. Klodulf av Metz var hans eldste sønn, men av større betydning ble hans andre sønn Ansegisel som giftet seg med Begga, en datter av Pipin av Landen. Arnulf er således stamfar til Pipin av Herstal, oldefar til Karl Martell og stamfar for Karl den store.
Styret av Austrasia kom i hendene på Brunhilda, bestemor av Theudebert, som styrte i Burgund i navnet på hennes oldebarn. I 613 ledet Arnulf og Pipin av Landen opposisjonen av frankiske adelsmenn mot dronning Brunhilda. Opprøret førte til at hun ble veltet, torturert og til slutt henrettet, og de frankiske land ble etterpå gjenforent under Klotar II, dronningens nevø. Sammen med sin venn Romarik, også embetsmann ved hoffet, planla han å gjøre pilegrimsreise til klosteret i Lérins. Arnulfs helgenbiografi vil ha det til etter at hans hustru bestemte seg for å bli en nonne, noe Arnulf skal ha oppfattet som et tegn fra Gud og han ble prest og siden biskop. Selv om Arnulf ønsket å trekke seg tilbake til Vosges–fjellene som eremitt, innså Klotar II hans verdifulle administrative dyktighet, og tilbød ham å bli biskop av Metz, hovedstaden i Austrasia. Arnulf fortsatte således å fungere som kongens rådgiver og kansler.
Klotar gjorde senere sin sønn Dagobert I til konge av Austrasia som han styrte ved hjelp av Arnulf som sin rådgiver. Pipin av Landen ble rikshovmester (major domus). Ikke tilfreds med sin posisjon som biskop var Arnulf, den framtidige helgen, involvert i mordet på Gundoald, en leder innen slekten agilulfingerne, og betydningsfull adelsmann ved hoffet til Dagobert I.
I løpet av sin karriere ble Arnulf stadig mer tiltrukket av det religiøse livet, og som aldrende trakk han seg i 627-628 tilbake til en fjellside i Vosges, hvor han hadde eiendommer, for å bli eremitt. Hans venn Romarik hadde etablert seg i fjellene rundt 613, og hadde sammen med Amatus etablert Remiremontklosteret der. Etter at Klotar døde i 629, bosatte Arnulf seg i nærheten av Habendum, hvor han døde en gang mellom 643 og 647. Han ble gravlagt ved Remiremont.
Arnulf ble kanonisert som helgen av den katolske kirke og er kjent som skytshelgen for ølbrygging. Hans navnedag er enten 18. juli eller 16. august. Han blir avbildet med en rake i hånden. Han blir ofte forvekslet i legendene med Arnold av Soissons, som er en annen skytshelgen for brygging. Bryggeriet Saint Arnold Brewery, Houston, Texas, grunnlagt i 1994, er oppkalt etter helgenen.
Hovin skole (Oslo)

Historie

Hovin skole er den andre skolen med det navnet i Osloskolens historie. Den første, Hovind skole, ble etablert i 1855, og lå på Lilleberg under Søndre Hovind gård til den ble nedlagt i 1893.
Hovin skole startet opp som folkeskole den 14. februar 1955 selv om selve skoleanlegget ikke stod ferdigstilt før i 1957. Arkitekt var Victor Schauland. I årene på slutten av 1950-tallet hadde skolen 1224 elever fordelt på 43 klasser og 45 lærere. Etableringen av skolen kom som er resultat av mye boligbygging i området Etterstad og Valle Hovin i etterkrigsårene. Elevtallet falt etter dette, og i 1960-1961 var elevtallet rundt 800. Idrettshallen stod klar i 1964. Fra 1967 var skolen en 1-9 skole, men barnetrinnet ble senere avviklet og Hovin skole var siden en ren ungdomsskole. I skoleåret 2008/09 hadde skolen 277 elever.
Reduksjonen i elevtallet gjorde at større deler av bygget stod ledig. Voksengymnaset flyttet inn i lokalen i 1973. Fagopplæringsetaten tok over lokalene fra midten av 1980-årene. Våren 1999 flyttet også Sykepleieropplæringen inn i deler av lokalene. Fra høsten 2005 hadde skolen rundt 280 elever fordelt på 12 klasser.
Fra høsten 2017 kommer en ny skole i området, Valle Hovin videregående skole, som bygges i tilknytning til Intility Arena.
Bedford HA

HA i film og TV

En Bedford HA ble brukt i filmingen av drama-komedien Auf Wiedersehen, Pet og i den Oscar vinnende filmen, En fisk ved navn Wanda.
Bedriftseier

Bedriftseier er en angivelse av en juridisk eller fysisk person som eier en bedrift. Bedrifter kan eies av enkeltpersoner, men også av flere personer. Er det flere personer som eier bedriften omtales denne vanligvis som et selskap. De vanligste juridiske formene er enkeltmannsforetak og aksjeselskap.
Bedriftseieren administrerer og finansierer bedriften. Bedriften baseres på et konsept som vanligvis er et produkt, et utvalg av produkter eller en tjeneste som bedriften retter mot definerte grupper av kunder i definerte markeder. Bedriften utvikler et tilbud og en leveringsmåte som er egnet i sammenhengen.
Bedriftens juridiske rettigheter i et marked kan i noen tilfeller vernes til en viss grad gjennom juridiske ordninger som patenter, varemerker og kontrakter.
Bedriften har ingen eiendomsrett til markedet, men kan utvikle en markedsposisjon basert på konkurransedyktighet. Markedets respons på tilbudet er bestemmende for hva bedriften oppnår og utviklingen over tid.
Kundene vil vanligvis gjøre sine disposisjoner på grunnlag av konkurransedyktigheten til enkeltleverandører. De vil vanligvis ha interesse i det konkrete tilbudet, men kan i spesielle tilfeller også ha interesse i å gi preferanser til tilbydere som representerer en ressurs de har nytte av. Også mer indirekte grunner kan ha betydning, som kjennskap til leverandøren og lojalitetshensyn.
Basipta

Utseende

Små til middelsstore, oftest grønnlige bladbiller, nærmest sirkelrunde sett ovenfra. Sett fra siden er de nærmest kjegleformede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de vanligvis helt dekker oversiden, både hodet og beina er skjult under dette skjoldet. Med utvidelsen blir kroppsformen oval og ganske flat. Oversiden er grovt punktert. Larvene er korte og brede med litt uttrukket bakkroppsspiss som de gjerne holder bøyd fremover over kroppen. Kroppen er kledt med korte, kraftige pigger.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Slekten er utbredt i det vsørlige Afrika.
Transduksjon

Transduksjon er et begrep innen molekylærbiologi som betegner en DNA-overføring hvor et virus introduserer fremmed arvestoff inn i en annen celle for å produsere sitt eget. Et eksempel er virusbåren overføring av DNA fra en bakterie til en annen. Overføringen forutsetter ikke at donor- og mottagercellen er i fysisk kontakt med hverandre. Transduksjon er i vanlig bruk blant molekylærbiologer for å introdusere et fremmed gen i en vertcelles genom.
Alois Eliáš

Bakgrunn

Eliáš gikk i 1911 ut fra det tsjekkiske tekniske universitet i Praha og virket for et privat firma som landmåler og medarbeider ved jernbanebyggingen i Bosnia og Hercegovina.

Militær

Under første verdenskrig ble han innkalt til Østerrike-Ungarns hær og havnet mot slutten av august 1914 under det første slaget om Lemberg i russisk krigsfangenskap. I 1917 trådte han der inn i den tsjekkoslovakiske legion, ble overført til Frankrike, studerte ved underoffisersskolen i Saint-Maixent-l'École, og ble så tilsluttet det 21. tsjekkoslovakiske regiment som troppsfører og kjempet i 1918 på Vestfronten ved Terron og elven Aisne. Eliáš ble hedret for sin innsats med Croix de guerre og Æreslegionen.
Tidlig i 1919 tok han aktivt del i den polsk-tsjekkoslovakiske grensekrig og okkupasjonen av Český Těšín/Cieszyn/Teschen, en by i Schlesien som var omstridt mellom Polen og Tsjekkoslovakia. 
I Tsjekkoslovakia ble han etterhvert general i den nettopp opprettete tsjekkoslovakiske hær.

Statsminister for Riksprotektoratet Böhmen-Mähren

Etter forslag fra president Emil Hácha utnevnte den tyske riksprotektoren Konstantin von Neurath Eliáš den 27. april 1939 til statsminister i riksprotektoratet Böhmen-Mähren. Ved siden av var han også innenriksminister. I sin tid som statsminister støttet han på fordekt vis den tsjekkiske motstandsbevegelsen (Ústřední vedení odboje domácího) mot Nazi-Tskland og hadde kontakter med eksilregjeringen og Edvard Beneš i London. I slutten av september 1941 utnevnte Hitler obergruppenführer Reinhard Heydrich til stedfortredende riksprotektor for Böhmen-Mähren, og strengere lover ble innført. Eliáš ble arrestert, stilt for retten og dømt til døden for høyforræderi og landssvik, men henrettelsen ble utsatt.
Etter mordet på Heydrich i slutten av mai 1942 ble dødsdommen mot Eliáš iverksatt. Han ble arkebusert på Kobylisy skytefelt.
Seyran Ismayilkhanov

Karriere

I 2000 flyttet Ismayilkhanov fra Aserbajdsjan til Moskva i Russland og i 2002 startet han sin musikkutdannelse ved Gnesin-instituttet. Senere samme år ga han ut sin første singel «Uletau». I 2005 flyttet Ismayilkhanov til Köln i Tyskland. 
I 2008 representerte Seyran Ismayilkhanov Aserbajdsjan i Intervision Song Contest i Sotsji, hvor han oppnådde en åttendeplass som samlet resultat. I 2011 vant han den internasjonale Golden Melody-festivalen på Kypros med melodien «Ganadsız mələklər», og i 2012 ble han nummer to i den internasjonale Suncane Scale-festivalen i Montenegro med melodien «Let the Sunshine». Ismayilkhanov skulle representere Tyskland i Tyrkvisjonens sangkonkurranse i 2016, men som følge av to år med avlyste konkurranser skal han delta først i 2018.
I 2011 og 2013 deltok Seyran Ismayilkhanov i de aserbajdsjanske kvalifiseringsrundene før den nasjonale finalen for å velge landets bidrag til Eurovision Song Contest. I 2015 deltok han i den sveitsiske forhåndskvalifiseringen med melodien «Keine Angst».
Tom Gilb

Biografi

Tom Gilb ble født i 1940 i Pasadena, California, USA. Han emigrerte til England i 1956 og har bodd i Norge siden 1958. Han begynte å jobbe for IBM i Norge i 1958 og ble en freelance konsulent i 1960.
Han er i dag en delvis pensjonert konsulent, forfatter og kursinstruktør, som jobber i partnerskap med sin sønn Kai Gilb. Han hjelper hovedsakelig multinasjonale kunder med å forbedre egen organisasjon og metoder gjennom å undervise i sin metode «evolutionary systems delivery» (Evo). Hans metode er basert rundt en hovedide om at all arkitekturfokus må baseres på å skape reell verdi for interessentene og at ingeniørprinsipper og den vitenskaplige metode alltid må ligge til grunnd når man skal planlegge og styre endringsprosjekter. For å understøtte dette har han utarbeidet et formelt ingeniørspråk for å spesifisere behov og krav og har navngitt dette språket «Planguage», som i «Planning Language». Han har holdt gjesteforelesninger ved universiteter i England, Europa, Kina, India, USA og Korea – og har vært «keynote speaker» ved titalls tekniske konferanser internasjonalt".
Han er medlem av INCOSE og er aktiv i den norske avdelingen, NORSEC, som ga ham en pris i 2003. Han holder kurs ved lokale avdelinger av INCOSE når han er på internasjonele reiser og ved INCOSE konferanser.
I 2012 ble han utnevnt til æresmedlem av the British Computer Society.
Languedoc-Roussillon

Geografi

Regionen grenser i sør til Spania, Andorra og Middelhavet, og de franske regionene Auvergne og Rhône-Alpes i nord, Provence-Alpes-Côte d'Azur i øst og Midi-Pyrénées i vest.
Gironde

Historie

Gironde er et av de 83 departementene som ble grunnlagt under den franske revolusjon 4. mars 1790, ut ifra de gamle provinsene Guyenne og Gascogne.
Mellom 1793 og 1795 skiftet departementet navn til Bec-d'Ambès, da navnet ble ofte forbundet med opprørerne, les Girondins.
Matolje

Raffinering

Kaldpressede oljer er oljer som har beholdt det meste av sin opprinnelige kvalitet og næringsstoffer i utvinningsprosessen. Varmpressede oljer (også kalt raffinerte oljer) er oljer som er blitt varmet opp og deretter presset og filtrert. Dette reduserer til en viss grad innholdet av næringsstoffer, plantesteroler og smak. Ekstraherte oljer er i tillegg til raffinering, tilsatt kjemikalier for å utnytte råmaterialet maksimalt, noe som reduserer næringsstoffer og smak ytterligere.

Fettsyrer

For matolje og matfett kommer ofte sunnhet i fokus. Det viktigste stikkordet er balansen mellom omega-3 og -6 fettsyrene. Det beste forholdet er 2:1. De gode fettsyrene er helsebringende og regulerer blodtrykk og immunforsvaret. Andre sanseorganer blir også positivt påvirket av omega-3 og -6, som f.eks hjernen og synet. Omega-6 er i utgangspunktet ganske helseskadelig, men blir nøytralisert av omega-3. Omega-3 finnes spesielt i fisk, skalldyr og planter.
For sunn matlaging mener noen at man bør unngå mye mettet fett. Enumettet og flerumettet fett bør derimot aktivt brukes i matlaging, for å få en viss tilføring av egenskapene nevnt over. Flerumettet fett er sunt, men man bør ikke få i seg for mye av dette fettet. Den rette sammensetningen av fettsyrene kan oppnås med en kombinasjon av olivenolje, rapsolje og meierismør i matlagingen.
Rapsolje har det laveste innholdet av det mettede fettet (7 %), så kommer solsikkeolje, maisolje, olivenolje og soyaolje (alle verdiene ligger mellom 10 % og 16 %). Kokosolje har til sammenligning hele 90 % mettet fett.
Olivenolje har høyest innhold av det enumettede fettet (75 %); rapsolje har 60 % og maisolje 27 %. Solsikkeolje har mest flerumettet fett (65 %); soyaolje har 61 % og maisolje 60 %. Rapsolje har 33 %, og olivenolje har 10 %, og begge to kommer ett godt stykke ned på lista.

Matlaging

En hovedregel er at kaldpresset olje bør brukes til salater og dressinger og bør til en viss grad skånes for høye temperaturer, som steking.
Olivenolje, rapsolje, soyaolje og solsikkeolje er oljer som godt kan benyttes til steking, men det forutsetter at steketemperaturen ikke blir for høy.
Frityrsteking krever høy temperatur. Da bør oljer med mer mettet fett benyttes. Det er omdiskutert hvorvidt slikt mettet fett er sunt eller usunt.
Ingri Lidén Lande

Y’s Men

Y's Men i Norge består av 1.696 medlemmer (i 2010) organisert i 68 klubber. Medlemmer er voksne kvinner og menn som ønsker å gjøre en aktiv innsats for det lokale barne- og ungdomsarbeidet tilknyttet Norges KFUK-KFUM eller den lokale menighet (Den norske kirke).
Ingri Lidèn Lande har hatt mange verv i Y's Men International og Region Norge, og hun ble tildelt Y's Men's bevegelsens hedersmerke "Badge og Honour" 24. mai 2006, i takknemlighet for stor innsats i Y's-men lokalt, i distrikt og i region – og ble utnevnt til æresmedlem i Y’s Men.

Menighetsarbeid

Innenfor menighetsarbeidet på Nøtterøy var Ingri Lande en aktiv deltaker, bl.a som medlem i diakoniutvalget, medlem i byggekomité og inventarkomité for Nøtterøy menighetssenter.
Angelica Balabanoff

Bakgrunn

Angelica Balabanova kom fra en velstående familie i Tsjernogov i Det russiske rike, og der gjorde hun opprlr met sin strikse mor. Hun studerte ved Université Libre de Bruxelles i Belgia, og det var der hun ble kjent med kommunistisk tankegods. Hun dro til Roma og begynte å organisere innvandrede arbeidere innen tekstilindustrien.

Politisk virke

Balabanoff spilte under årtiet før første verdenskrig en betydelig rolle innen den italienske arbeiderbevegelse, som en av dens fremste agitatorer. Hun tilhørte en tid partiledelsen i Partito Socialista Italiano, en tid som partiets leder, og redigerte sammen med Benito Mussolini partiorganet Avanti. Hun var tettest knyttet til Antonio Labriola, Giacinto Menotti Serrati, Benito Mussolini og Filippo Turati. Under første verdenskrig deltok hun livlig i fredsagitasjonen og var en av Zimmerwaldkonferansens ledende krefter, og gikk over til den tredje internasjonale da denne ble dannet, og var dens sekretær 1919-20. Hun ble imidlertid ekskludert i 1924.
Balabanoff tilbragte mye tid i Sverige og var god venn med mange ledende personer innen den tidlige svenske kommunistiske bevegelse, blant andre Fredrik Ström, Zeth Höglund, Kata Dalström og Ture Nerman. Etter den russiske revolusjon i 1917 flyttet hun til Russland og var aktiv innen Komintern. Hun ble en åpen kritiker av bolsjevismen og forlot Sovjetunionen i 1922. Tilbake i Italia begynte hun et nært samarbeid med Giacinto Menotti Serrati. Etter at Serrati brøt ut og sluttet seg til kommunistene, ledet hun hans maksimalistgruppe inntil den italienske fascismes store gjjennombrudd tvang henne til å flykte til Sveits, der hun redigerte Avanti! og ble sekretær for Parisbyrået. Hun flyttet til Paris, og videre til New York City ved utbruddet av annen verdenskrig. 
I 1933 brant nasjonalsosialister alt som de kom over som var utgitt av henne under i bokbål rundt om i Nazityskland.
Etter krigens slutt vendte hun tilbake til Italia og sluttet seg til det italienske sosialistiske arbeiderparti, som senere ble det italienske demokratiske sosialistiske parti (etyter å ha opptatt i deg det forente sosialistparti).
Laksøybygda

Laksøybygda er et grendesamfunn i Meldal kommune i Trøndelag.
Grenda ligger i kommunens nordvestre hjørne, ikke langt fra grensen mot Rindal kommune i vest og Orkdal kommune i nord. Ringavatnet ligger like nordøst for Laksøybygda.
Grunnkretsen «16360201 Laksøybygda», som definert av Statistisk sentralbyrå, hadde 60 innbyggere i 2009.
Den faste tekniske voldgiftsrett

Den faste tekniske voldgiftsrett var en domstol som normalt ble satt med to fagkyndige dommere og én jurist som rettens formann. Ordningen ble etablert i 1906 fordi de alminnelige domstoler da arbeidet sent, og i tillegg ikke hadde kunnskaper om tekniske forhold. Ordningen ble avviklet i 2002.
Det var Den norske arkitekt- og ingeniørforening og Den polytekniske forening som tok initiativet til ordningen, og det ble opprettet domstoler i Oslo, Bergen og Trondheim. I 1964 ble det også opprettet slik domstol i Stavanger. 
I de alminnelige kontraktsbestemmelsene for utførelse av bygg- og anleggsarbeider (NS 3401, pkt 29.1) ble det inntatt klausul om at alle tvister hvor tvistegjenstandens verdi overstiger 100 000 kroner skulle avgjøres av den faste tekniske voldgiftsrett som hadde sete nærmest byggestedet, om ikke partene var enige om å la tvisten avgjøres ved rettergang for de ordinære domstoler. Da standarden ble revidert i 1990, og fikk sin nye versjon i NS 3430, ble klausulen ikke beholdt. Det førte til at saksmengden for denne type tvisteløsning gikk ned og til slutt til at domstolene ble avviklet.
Parastesilea

Utseende

Middelsstore, avlange, mørke trebukker med hvite flekker. Antennene er omtrent så lange som kroppen, pronotum tønneformet, dekkvingene litt hvelvede.

Levevis

Disse billene har larver som lever i død ved.

Utbredelse

Slekten er endemisk for Sulawesi.
Platycerus caprea

Utseende

Platycerus caraboides er en middelsstor (13-15 millimeter), blålig eller grønnlig metallglinsende art. Kroppen er litt flattrykt, og fint og litt spredt punktert. Hodet er firkantet, bredere enn langt. Kjevene er ikke like store som hos mange andre hjortebiller men fortsatt påfallende.  Dekkvingene har fine lengdestriper. Fra den beslektede arten Platycerus caraboides kjennes den på litt større kroppsstørrelse, den er også litt mer langstrakt, og hannens kjever er litt støre: de når ut til antennefestet på sidene.

Levevis

Larvene utvikler seg i råtnende trevirke av ulike løvtrær.

Utbredelse

Platycerus caprea er utbredt i Europa bortsett fra lengst i nord. I Norge er den bare funnet på Sør-Østlandet.
SWATH

Small waterplane area twin hull (SWATH; fritt oversatt: lite vannoverflateareal dobbeltskrog) er en skipskonstruksjon bestående av et dobbeltskrog hvor de to vektbærende ubåtformede deler av skroget ligger adskillige meter under vannets overflate, og hvor den del av skroget som befinner seg i vannoverflaten er relativt liten. Fordelen er at denne type skip er svært stabil i hard sjøgang, da hoveddelen av bølgers energiavgivelse skjer i de øverste få meter av vannet. 
De to skrogdelene er formet som ubåter og ble oppfunnet allerede i 1938 av canadieren Frederick. G. Creed. Oppfinneren fikk patent i 1946, men hverken U.S. Navy eller Royal Navy var interessert i oppfinnelsen, og Creed døde uten å se sin oppfinnelse virkeliggjort. 
Det finnes (per april 2008) ca. 30 SWATH-skip og ytterligere 30 er under konstruksjon. Blant annet brukes typen av Hawaiis Universitet til havbiologiske undersøkelser, av Canadas kystvakt samt av U.S. Navy, som har flere skip av typen, blant annet et eksperimentelt stealth-skip, USNS «Sea Shadow». SWATH-skip har en større vannmotstand, og dermed energiforbruk, enn konvensjonelle katamaraner, men mindre enn enkeltskrogsfartøyer.